open-index/open-wikipedia-markdown huggingface dataset:
ইউন-সক ইয়ল

**ইউন-সক ইয়ল** (; জন্ম ১৮ই ডিসেম্ব্রে, ১৯৬০) একজন দক্ষিণ কোরীয় রাজনীতিবিদ, প্রাক্তন জন-অভিশংসক ও আইনজীবী, যিনি ২০২২ থেকে ২০২৫ পর্যন্ত দক্ষিণ কোরিয়ার ১৩তম রাষ্ট্রপতি হিসেবে দায়িত্বাধীন ছিলেন। ৪ এপ্রিল ২০২৫ তারিখে, কোরিয়ার সংবিধানিক আদালত একমত হয়ে জাতীয় পরিষদের মাধ্যমে ইয়ুনের অভিশংসন সমর্থন করে এবং আনুষ্ঠানিকভাবে তার রাষ্ট্রপতিত্ব সমাপ্ত ঘোষণা করে। এর আগে তিনি ২০১৯ থেকে ২০২১ সাল পর্যন্ত রাষ্ট্রপতি মিন জায়ে-ইনের অধীনে দক্ষিণ কোরিয়ার প্রধান অভিশংসক হিসেবে কাজ করেন।

ইউন-সক ইয়ল দক্ষিণ কোরিয়ার রাজধানী সিউল (সউল) নগরীতে জন্মগ্রহণ করেন এবং সউল জাতীয় বিশ্ববিদ্যালয়ে উচ্চশিক্ষা লাভ করেন। দক্ষিণ কোরিয়ার প্রধান অভিশংসক হিসেবে তিনি ২০১৬ খ্রিস্টাব্দে দক্ষিণ কোরিয়ার প্রাক্তন রাষ্ট্রপতি পার্ক গেউন-হিয়েকে ক্ষমতার অপব্যবহারের দায়ে অভিযুক্ত করে দোষী সাব্যস্ত করতে প্রধান ভূমিকা রাখেন। তিনি দক্ষিণ কোরিয়ার রক্ষণশীল পিপল পাওয়ার পার্টির একজন সদস্য হিসেবে ২০২২ সালের রাষ্ট্রপতি নির্বাচনে অংশ নেন এবং স্বল্প ব্যবধানে ডেমোক্রেটিক পার্টির মনোনীত প্রার্থী লি জায়ে-মিউংয়ের বিরুদ্ধে ভোটে নির্বাচিত হন। ২০২২ সালের ১০ই মে তারিখে তিনি দক্ষিণ কোরিয়ার রাষ্ট্রপতি হিসেবে দায়িত্ব পালন শুরু করবেন।

২০২৪ সালের ৩ ডিসেম্বর রাতে জাতির উদ্দেশে দেয়া এক ভাষণে হঠাৎ করে সামরিক আইন জারির ঘোষণা দেন ইউন। তার এ ঘোষণা ব্যাপক বিরোধের মুখে পড়ে। পরে প্রবল বিরোধিতার মুখে সামরিক আইন প্রত্যাহারে বাধ্য হন এবং পার্লামেন্ট তাঁকে অভিশংসিত করেন।

টানা দুইবার গ্রেপ্তারি প্রচেষ্টা ব্যর্থ হওয়ার পর ২০২৫ সালের ১৫ জানুয়ারি তৃতীয়বারে তাকে গ্রেপ্তার করেন তদন্তকারীরা। 

## টীকা

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরিয়ার রাষ্ট্রপতি
বিষয়শ্রেণী:নারীবাদের পুরুষ সমালোচক
বিষয়শ্রেণী:সিউলের ব্যক্তি
বিষয়শ্রেণী:সিউল জাতীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দক্ষিণ কোরিয়ার সাম্যবাদ বিরোধী
বিষয়শ্রেণী:দক্ষিণ কোরিয়ার নারীবাদ বিরোধী
বিষয়শ্রেণী:দক্ষিণ কোরীয় আইনজীবী
বিষয়শ্রেণী:দক্ষিণ কোরীয় অভিশংসক
বিষয়শ্রেণী:২১শ শতাব্দীর দক্ষিণ কোরীয় রাজনীতিবিদ
বিষয়শ্রেণী:সিউল ন্যাশনাল ইউনিভার্সিটি স্কুল অফ ল-এর প্রাক্তন শিক্ষার্থী
সুবিমল দেওয়ান

**সুবিমল দেওয়ান** (১৯১৬–৩ জুলাই ২০০৯) বাংলাদেশী সমাজসেবী, উন্নয়ন কর্মী ও রাজনীতিবিদ। প্রেসিডেন্ট জিয়াউর রহমানের মন্ত্রীসভায় তিনি প্রতিমন্ত্রীর মর্যাদায় উপজাতীয় বিষয়ক উপদেষ্টা ছিলেন।

## প্রাথমিক জীবন
সুবিমল দেওয়ান ১৯১৬ সালে রাঙ্গামাটির জুরাছড়ির চকপটি ঘাটে জন্মগ্রহণ করেন। তার ছেলে দীপেন দেওয়ান সাবেক যুগ্ম জজ, আইনজীবী, বিএনপির কেন্দ্রীয় নির্বাহী কমিটির ধর্ম বিষয়ক সহসম্পাদক ও রাঙ্গামাটি জেলা বিএনপির সভাপতি।

## কর্মজীবন
সুবিমল দেওয়ান ১৯৮০ সাল থেকে তৎকালীন রাষ্ট্রপতি জিয়াউর রহমানের উপদেষ্টা ছিলেন। তিনি ১৯৭৭ থেকে ১৯৯৯ সাল পর্যন্ত এফপিএবি রাঙামাটি জেলার সভাপতি এবং কেন্দ্রীয় ভাইস প্রেসিডেন্ট ছিলেন। তিনি রাঙ্গামাটি প্রতিবন্ধী স্কুল ও বাংলাদেশ স্পেশাল অলিম্পিক, রাঙ্গামাটি শাখার সভাপতিও ছিলেন।

## সম্মাননা
সুবিমল দেওয়ান সমাজে অসামান্য অবদানের জন্য জাতীয় সমাজকল্যাণ পুরস্কার, ফ্যামিলি প্ল্যানিং অ্যাসোসিয়েশন অব বাংলাদেশ অ্যাওয়ার্ডসহ রাঙ্গামাটি পার্বত্য জেলা পরিষদ থেকে পুরস্কার লাভ করেন।

## মৃত্যু
সুবিমল দেওয়ান ৩ জুলাই ২০০৯ সালে রাঙ্গামাটিতে মৃত্যুবরণ করেন।

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:রাঙ্গামাটি জেলার রাজনীতিবিদ
বিষয়শ্রেণী:জিয়াউর রহমানের মন্ত্রিসভার সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:রাঙ্গামাটি জেলার ব্যক্তি
বনু নাজ্জার

**বনু নাজ্জার** (আরবি: بنو نجّار, "কাঠমিস্ত্রির ছেলে") বা **বনু আল-নাগার** সমগ্র আরব বিশ্বে বেশ কিছু সম্পর্কহীন আধুনিক যুগের  স্বতন্ত্র উপজাতি। যা ধর্মীয় গঠনে পরিবর্তিত হয়।

## ইসলামের ইতিহাসে
মদিনার সনদে একটি বনু নাজ্জার গোষ্ঠীর কথা উল্লেখ রয়েছে এবং মদীনার বনু নাজ্জার ছিলো ইসলামের নবী মুহাম্মদের পিতামহ আবদুল-মুত্তালিবের মাতৃকুল। ইবনে হাজার আল-আসকালানি এবং আল-তাবারির মতো ইসলামী ঐতিহাসিকগণ তাদের মদিনার বৃহৎ বনু খাজরাজ গোত্রের একটি গোত্র হিসেবে তালিকাভুক্ত করেছেন। আল-আসকালানি বলেছেন যে তাদের পূর্বপুরুষ ছিলেন তাইমাল্লাহ ইবনে থালাবা ইবনে আমর ইবনে আল-খাজরাজ। বনু নাজ্জারের অন্তত তিনটি উপ-গোষ্ঠী ছিল।

ইসলামের আগে মদিনার বনু নাজ্জাররা উল্লেখযোগ্যভাবে ঐতিহ্যবাহী আরব বহুশ্বরবাদের চর্চা করত, এবং সামুল, হুসা এবং আত-তামাম নামের মূর্তিগুলির মালিকানা ছিল যেগুলি বংশের ইসলাম গ্রহণের পর ধ্বংস হয়ে গিয়েছিল। মদিনার ইহুদিদের সাথে তাদের গোত্রীয় জোট থাকতে পারে।

ইসলামের নবী মুহাম্মদ মক্কা থেকে মদিনায় হিজরত  করার সময়ে প্রথমে তাদের সাথে বসতি স্থাপন করেন। পরবর্তীতে এই গোত্রের বাগানে নবীর মসজিদ নির্মিত হয়। বনু নাজ্জারদের প্রশংসা করা হয়েছে ইসলামের নবী মুহাম্মাদ (সাঃ) এর সাথে সম্পর্কিত একটি হাদিসে।
Najjar family.jpg|আল-নাজ্জার পরিবার জর্ডানের বায়ত জিবরিন থেকে তাদের উৎপত্তি


## মানুষ

* আবু আইয়ুব আল-আনসারী-(গোত্রনেতা ও প্রধান গোত্রপতি বা শায়েখ)
* উম্মে সুলায়ম বিনতে মিলহাম
* যায়েদ ইবনে সাবিত রা

## তথ্যসূত্র

বিষয়শ্রেণী:আরবের গোত্র
কামদাকিঙ্কর মুখোপাধ্যায়

**কামদাকিঙ্কর মুখোপাধ্যায় ** (জন্ম ২৫ মার্চ ১৯০৮) ছিলেন একজন স্বাধীনতা সংগ্রামী এবং অল ইন্ডিয়া কংগ্রেস কমিটির সদস্য।  তিনি ১৯৫২ খ্রিস্টাব্দ থেকে ১৯৬৪ খ্রিস্টাব্দ পর্যন্ত পশ্চিমবঙ্গ বিধান পরিষদের সদস্য ছিলেন। তার স্ত্রী রাজলক্ষ্মী মুখোপাধ্যায় এবং তাদের দুই সন্তান। জ্যেষ্ঠপুত্র  প্রণব মুখোপাধ্যায় ছিলেন ভারতের ত্রয়োদশ এবং প্রথম বাঙালি রাষ্ট্রপতি। অন্যজন হলেন পীযূষ মুখোপাধ্যায়। এছাড়া তার চার কন্যা সন্তান হলেন -  অন্নপূর্ণা বন্দ্যোপাধ্যায়,স্বাগতা দাস মুখোপাধ্যায়, ঝর্ণা ও কৃষ্ণা মুখোপাধ্যায়। 

কামদাকিঙ্কর ১৯২০ খ্রিস্টাব্দ থেকে ভারতীয় জাতীয় কংগ্রেসের একজন সক্রিয় সদস্য ছিলেন। ব্রিটিশ শাসনকালে তিনি দশ বছর কারারুদ্ধ ছিলেন। এছাড়াও তিনি তিনি বীরভূম জেলা কংগ্রেস কমিটির সভাপতির পদও অলংকৃত করেছেন।

## তথ্যসূত্র

বিষয়শ্রেণী:ভারতীয় স্বাধীনতা কর্মী
বিষয়শ্রেণী:পশ্চিমবঙ্গ বিধান পরিষদের সদস্য
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:১৯০৮-এ জন্ম
ভুলতা বৈদ্যুতিক গ্রিড উপকেন্দ্র

**ভুলতা বৈদ্যুতিক গ্রিড উপকেন্দ্র** বাংলাদেশের ঢাকা বিভাগের নারায়ণগঞ্জ জেলার রূপগঞ্জ উপজেলার ভুলতা ইউনিয়নে অবস্থিত একটি গুরুত্বপূর্ণ বৈদ্যুতিক উপকেন্দ্র।

## অবস্থান
ভুলতা বৈদ্যুতিক উপকেন্দ্রটি রাজধানী ঢাকার কাছে নারায়ণগঞ্জ জেলার রূপগঞ্জ উপজেলার ভুলতা ইউনিয়নে অবস্থিত।

## ভুলতা-মদুনাঘাট ৭৬৫ কেভি গ্রিড লাইন

ভুলতা-মদুনাঘাট ৭৬৫ কেভি গ্রিড লাইন হচ্ছে বাংলাদেশে নির্মাণাধীন একটি উচ্চ ভোল্টেজ বৈদ্যুতিক লাইন। লাইনটি নির্মাণ করছে পাওয়ার গ্রিড কোম্পানি অব বাংলাদেশ।

## সংযুক্ত বৈদ্যুতিক গ্রিড লাইনসমূহ
ভুলতা বৈদ্যুতিক উপকেন্দ্রের সাথে সংযুক্ত ও পরিচালিত বিদ্যুৎশক্তি সঞ্চালন ও জাতীয় গ্রিডে বিদ্যুৎ সরবরাহের লাইন গুলো হচ্ছে:
*ভুলতা-মদুনাঘাট ৭৬৫ কেভি গ্রিড লাইন
*আশুগঞ্জ-ভুলতা ৪০০ কেভি গ্রিড লাইন
*ভুলতা-হরিপুর-রামপুরা ২৩০ কেভি গ্রিড লাইন

## আরো দেখুন
*বাংলাদেশের বিদ্যুৎ খাত

## তথ্যসূত্র

বিষয়শ্রেণী:বাংলাদেশের বৈদ্যুতিক উপকেন্দ্র
১৯৯৮–৯৯ বুন্দেসলিগা

**১৯৯৮–৯৯ বুন্দেসলিগা** জার্মানির পেশাদার ফুটবল লীগের শীর্ষ স্তর বুন্দেসলিগার ৩৬তম মৌসুম ছিল। এই মৌসুমটি ১৯৯৮ সালের ১৪ই আগস্ট তারিখে শুরু হয়ে ১৯৯৯ সালের ২৯শে মে তারিখে সম্পন্ন হয়েছিল। ডুসবুর্গের জার্মান আক্রমণভাগের খেলোয়াড় উভে স্পিস এই মৌসুমের প্রথম গোল করেছিলেন।

কাইজারস্লাউটার্ন বুন্দেসলিগার পূর্ববর্তী আসরের চ্যাম্পিয়ন, যারা ১৯৯৭–৯৮ মৌসুমে ৬৮ পয়েন্ট অর্জন করে এই প্রতিযোগিতার ইতিহাসে ২য় বারের মতো শিরোপা জয়লাভ করেছিল।

এই মৌসুমে ৭৮ পয়েন্ট অর্জন করে বায়ার্ন মিউনিখ ১৪তম বারের মতো বুন্দেসলিগা এবং ১৫তম বারের মতো জার্মান শিরোপা জয়লাভ করেছিল। হের্টার জার্মান আক্রমণভাগের খেলোয়াড় মাইকেল প্রিৎস ২৩ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।

## প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।

## দল
১৯৯৭–৯৮ মৌসুম শেষে কার্লস্রুহার, কলন এবং আরমিনিয়া বিলেফেল্ড মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে আইন্ট্রাখট ফ্রাঙ্কফুর্ট, ফ্রাইবুর্গ এবং নুর্নবার্গ বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।

## পয়েন্ট তালিকা


## ফলাফল

## শীর্ষ গোলদাতা

## তথ্যসূত্র

## বহিঃসংযোগ
* ডিএফবি আর্কাইভে ১৯৯৮–৯৯ বুন্দেসলিগা 

বিষয়শ্রেণী:বুন্দেসলিগার মৌসুম
১
জার্মানি
স্লোভেনিয়ায় বৌদ্ধধর্ম

বৌদ্ধধর্ম হল স্লোভেনিয়ার একটি আইনত স্বীকৃত ধর্ম এবং এটিকে ১০,০০০ টিরও বেশি স্লোভেনিস অনুসরণ করে, যদিও আগের আদমশুমারিতে বৌদ্ধ ধর্মকে বিশেষভাবে অন্তর্ভুক্ত করা হয়নি বলে কোনো সরকারি সংখ্যা প্রতিষ্ঠিত হয়নি।  যদিও এখনও পরম সংখ্যায় ছোট (যদিও স্লোভেনিয়ায় মাত্র ২ মিলিয়ন বাসিন্দা রয়েছে), স্লোভেনিয়ায় বৌদ্ধধর্ম জনপ্রিয়তা না হলে ব্যাপক গ্রহণযোগ্যতা উপভোগ করে।

বেশিরভাগ ইউরোপীয় দেশগুলির মতো, বৌদ্ধধর্মের বিভিন্ন শাখা এবং বিদ্যালয়গুলি বিভিন্ন আকারের গোষ্ঠী দ্বারা প্রতিনিধিত্ব করা হয়।  প্রতিনিধিত্ব করা সবচেয়ে বড় ঐতিহ্য হল থেরবাদ এবং বজ্রযান।  স্লোভেনিয়ার রাজধানী লুব্লজানায় একটি বৌদ্ধ মন্দির রয়েছে এবং ট্রেবনজের কাছে গোলজেকের বনাঞ্চলে থেরাবাদ আশ্রম রয়েছে, যা আজান চাহ বংশের অন্তর্গত।

## উন্নয়ন
স্লোভেনিয়াতে, ধর্ম নিয়ে কাজ করার উপযুক্ত প্রশাসন হল স্লোভেনিয়া প্রজাতন্ত্রের ধর্মীয় সম্প্রদায়ের জন্য সরকারি অফিস এবং ২০০৭ সালে একটি নতুন অনুমোদিত প্রবিধান প্রণয়ন করা হয়েছে।

## বৌদ্ধ সংগঠন
স্লোভেনিয়া সরকারের ধর্মীয় সম্প্রদায়ের অফিসে নিবন্ধিত বৌদ্ধ ধর্মীয় সম্প্রদায়গুলির মধ্যে রয়েছে:

* বৌদ্ধ ধর্মসভা ধর্মলিং, ২০০৩ সালে নিবন্ধিত। এই সংগঠনটি হাঙ্গেরি, অস্ট্রিয়া, রাশিয়া, রোমানিয়া, ফ্রান্স, ভারতেও সক্রিয়।  এই সম্প্রদায়ের বাসিন্দা লামা, স্বীকৃত তুলকু, শেনফেন রিনপোচে। ৪ জুলাই ২০০৮-এ, ধর্মলিং এবং স্লোভেনিয়া রাজ্যের মধ্যে একটি চুক্তি স্বাক্ষরিত হয়।  স্লোভেনিয়ার বৌদ্ধ সম্প্রদায়ের সাথে এটি প্রথম চুক্তি স্বাক্ষরিত হয়েছে।
* বুদ্ধ-ধর্ম, ১৯৯৫ সালে নিবন্ধিত।  
নিম্নলিখিত ছোট সমিতিগুলি স্লোভেনিয়াতেও বিদ্যমান:
* শাম্ভালা বৌদ্ধধর্মের গ্রুপ লুব্লজানা
* ইয়েশে খোরলো গ্রুপ (তিব্বতীয় বৌদ্ধধর্মের নিংমা শাখা)
* ফোওয়া গ্রুপ (ফোয়া চর্চার উপর দৃষ্টি নিবদ্ধ করে, একজন বিখ্যাত ফোয়া মাস্টার আয়াং রিনপোচের নির্দেশনায়)
* থেরাবাদ বৌদ্ধ ভাবনা সমিতি ("দ্রুষ্টভো থেরাবাদ বৌদ্ধ, ভাবনা")
* সমানাদিপা ফরেস্ট হার্মিটেজ, ২০১৬ সালে প্রতিষ্ঠিত। এটি আজান চাহের বন ঐতিহ্যের সাথে যুক্ত।  এই সম্প্রদায়ের একজন বাসিন্দা সন্ন্যাসী আছে, আজান হিরিকো।
* স্লোভেনিয়ান বৌদ্ধ সমিতি মধ্যমিকা ("স্লোভেনিয়ান বৌদ্ধ সমাজ মধ্যমিকা, শ্রেডঞ্জা পাত্র")
* জেন গ্রুপ

## তথ্যসূত্র

বিষয়শ্রেণী:ইউরোপে বৌদ্ধধর্ম
বিষয়শ্রেণী:স্লোভেনিয়া
বিষয়শ্রেণী:বৌদ্ধধর্ম
বিষয়শ্রেণী:দেশ অনুযায়ী বৌদ্ধধর্ম
হোস্তোমেল

**হোস্তোমেল** (ইউক্রেনীয়: Гостомель) বা গোস্তোমেল (রুশ: Гостомель) হল ইউক্রেনের একটি শহর। এটি ইউক্রেনের রাজধানী কিয়েভের উত্তর-পশ্চিম উপকণ্ঠে অবস্থিত। প্রশাসনিকভাবে, এটি ইরপিন পৌরসভার অধীনস্থ। ২০২১ সালে এর জনসংখ্যা ছিল ১৭,৫৩৪। 

শহরটি প্রধানত হোস্তোমেল বিমানবন্দরের জন্য বিখ্যাত। যা আন্তোনভ বিমানবন্দর নামেও পরিচিত। এই বিমানবন্দরে প্রধান আন্তর্জাতিক কার্গো সুবিধা রয়েছে। হোস্তোমেলে একটি ভেট্রোপ্যাক কাঁচের কারখানা রয়েছে।

২০২২ সালে ইউক্রেনে রুশ আক্রমণের সময় হোস্তোমেল শহর ভীষনভাবে ক্ষতিগ্রস্ত হয়। হামলাকারীদের হাতে নিহতদের মধ্যে সিটি মেয়র ইউরি প্রিলিপকোও ছিলেন। ২০২২ সালের ১৩ মার্চ এই শহরটিকে ইউক্রেনের *হিরো সিটি*-র উপাধি দেওয়া হয়।

## ইতিহাস

১৪৯৫ সালে লিথুয়ানিয়ার গ্র্যান্ড ডিউক আলেকজান্ডার, হোস্তোমেল অঞ্চলটি প্রিন্স ইভান ড্যাশকেভিচ লভোভিচ হ্লিনস্কিকে দেন। ১৫০৯ সালে গ্লিনস্কি মুসকোভাইটদের বিশ্বাসঘাতকতার পরে রাজা সিগিসমন্ড (প্রথম)-এর সম্পত্তি সেমিয়ন পোলোজকে দেওয়া হয়। হোস্তোমেল গ্রামটি কিভ চেম্বারলেন ফেলিক্সের ছেলে স্ট্যানিস্লাভ খারলেনস্কি সহায়তায় শহরের অধিকার পায়। ১৬৫৪ সালে এই শহরটিকে মুসকোভি দখল করে নেয়। ১৬৯৪ সালে এখানে একটি গির্জা নির্মিত হয়েছিল। ১৮৬৬ সালে হোস্তোমেল একটি সক্রিয় উন্নয়নশীল টাউনশিপ কেন্দ্র হয়ে ওঠে। এ শহরটি ইউক্রেনের অতীতের সাথে সম্পর্কিত অনেক ঐতিহাসিক ঘটনার সাক্ষী ছিল। ১৯৬২ সালে হোস্তোমেল এবং অন্যান্য বসতিগুলিকে ইরপিনের অধীনস্থ করা হয়। ১৯৭২ সালে মোস্তিশে গ্রামটিকে হোস্তোমেলে শহরের সঙ্গে অন্তর্ভুক্ত করা হয়।

২০১৯ সালের ২৪ ডিসেম্বর হোস্তোমেল শহরে একটি জল পরিশোধন প্রকল্প চালু করা হয়। এটি দিনের বেলায় ১,২০০ ঘনমিটার জল বিশুদ্ধ করতে পারে।

২০২২ সালের ২৪ ফেব্রুয়ারি ইউক্রেনে রুশ আক্রমণের প্রথম দিন এই শহরটি দখল করার চেষ্টায় রুশ সামরিক বাহিনী হোস্তোমেল এবং হোস্তোমেল বিমানবন্দর আক্রমণ করেছিল।

## চিত্রশালা

File:Знак Гостомель.jpg
File:Памятник чернобыльцам.jpg
File:Рокач в Гостомелі.JPG
File:ДОТ № 483, Гостомель.jpg
File:Церква св. Пророка Іллі (Гостомель) 01.jpg
File:Церква св. Пророка Іллі (Гостомель) 02.jpg
File:Церква св. Пророка Іллі (Гостомель) 03.jpg


## তথ্যসূত্র

বিষয়শ্রেণী:ইউরোপের শহর
বিষয়শ্রেণী:ইউক্রেনের শহর
রেঞ্জ রোভার

**ল্যান্ড রোভার রেঞ্জ রোভার** (সাধারণত **রেঞ্জ রোভার** নামে পরিচিত) হল একটি ৪x৪ মোটর কার যা ল্যান্ড রোভার দ্বারা উত্পাদিত হয়, যা জাগুয়ার ল্যান্ড রোভারের একটি মার্ক এবং সাব-ব্র্যান্ড।  রেঞ্জ রোভার লাইনটি ১৯৭০ সালে ব্রিটিশ লেল্যান্ড দ্বারা চালু হয়েছিল এবং এখন এটির পঞ্চম প্রজন্মে রয়েছে।

রেঞ্জ রোভার নামে অতিরিক্ত মডেল লঞ্চ করা হয়েছে। যার মধ্যে রয়েছে রেঞ্জ রোভার স্পোর্ট, রেঞ্জ রোভার ইভোক এবং রেঞ্জ রোভার ভেলার।

## ইতিহাস

রোভার কোম্পানি (ল্যান্ড রোভার মার্কের প্রবর্তক) ১৯৫১ সালে ল্যান্ড রোভার সিরিজের চেয়ে বড় মডেল নিয়ে পরীক্ষা-নিরীক্ষা করছিল, তখন রোভার পি৪-ভিত্তিক টু-হুইল-ড্রাইভ "রোড রোভার" প্রকল্পটি গর্ডন ব্যাশফোর্ড তৈরি করেছিলেন।

## তথ্যসূত্র

বিষয়শ্রেণী:ল্যান্ড রোভার যান
বিষয়শ্রেণী:১৯৭০-এ প্রবর্তিত গাড়ি
বিষয়শ্রেণী:১৯৮০-এর দশকের গাড়ি
বিষয়শ্রেণী:১৯৯০-এর দশকের গাড়ি
বিষয়শ্রেণী:২০০০-এর দশকের গাড়ি
বিষয়শ্রেণী:২০১০-এর দশকের গাড়ি
বিষয়শ্রেণী:২০২০-এর দশকের গাড়ি
বিষয়শ্রেণী:ফ্ল্যাগশিপ যানবাহন
বিষয়শ্রেণী:বিলাসবহুল যানবাহন
শ্রী স্বামীনারায়ণ মন্দির, কলকাতা

**শ্রী স্বামীনারায়ণ মন্দির, কলকাতা** (দেবনাগরী: श्री स्वामिनारायण मन्दिर) হল গুজরাতের স্বামীনারায়ণ সম্প্রদায়ের বোচাসনবাসী অক্ষর পুরুষোত্তম স্বামীনারায়ণ সংস্থার একটি হিন্দু মন্দির। শ্রী স্বামীনারায়ণ মন্দির, কলকাতা-র অবস্থান দক্ষিণ কলকাতার শহরতলি আমতলার কাছে বিষ্ণুপুর থানার ভাসার ১৪ নম্বরে (অতীতে এখানে কালীঘাট–ফলতা রেলওয়ের ১৪ নম্বর হল্ট স্টেশন ছিল)। কলকাতা মহানগরের মূল কেন্দ্র হতে জাতীয় সড়ক ১২ (ডায়মন্ড হারবার রোড) বরাবর দূরত্ব । 

২০১৪ খ্রিস্টাব্দে আনুষ্ঠানিক পূজা-অর্চনার মধ্য দিয়ে সর্বসাধারণের জন্য উন্মুক্ত করা হয়। কথিত আছে যে, ভগবান স্বামীনারায়ণ (১৭৮১-১৮৩০) একসময় নীলকান্ত বর্ণি রূপে বঙ্গোপসাগরে সাগর দ্বীপে হিন্দুদের তীর্থভূমি কপিলমুনির আশ্রম দর্শনের জন্য এই স্থান অতিক্রম করে যান। কলকাতা মহানগরের প্রতিষ্ঠিত মন্দিরটি প্রমুখ স্বামী মহারাজ পরিকল্পিত এবং সংস্থা কর্তৃক প্রতিষ্ঠিত। এটি বিশ্বের পাঁচ মহাদেশের বিভিন্ন স্থানে প্রতিষ্ঠিত শিখরবদ্ধ ৪৪ টি মন্দিরের অন্যতম।

## মন্দির
প্রায় ২০০ একর জমির উপর তৈরি এই শিখরবদ্ধ মন্দিরের অনেকগুলো অংশ রয়েছে। প্রধানত মার্বেল, রাজস্থানের গোলাপী বেলেপাথর আর লালপাথর ব্যবহার করে হিন্দু সংস্কৃতির ঐতিহ্য মেনে এক অসাধারণ স্থাপত্যকীর্তিতে মন্দিরটি গড়ে তোলা হয়েছে। কারুকার্য করা পাথরের মন্দির, মন্দিরের ভেতরের শান্ত মনোরম পরিবেশ, বাইরের নানান বাহারি গাছপালা আর সন্ধ্যায় আলো আঁধারি পরিবেশ যেমন উপভোগ্য তেমনই পূজা অর্চনায় মন নিমেষে প্রসন্ন হয়। মন্দিরের ভগবান স্বামীনারায়ণ, শ্রী ঘনশ্যাম মহারাজ, শ্রী হরেকৃষ্ণ মহারাজ, রাধা-কৃষ্ণ, সীতা-রাম, হনুমানজী, শিব-পার্বতী এবং গণেশজী পূজিত হন।

## পূজা অর্চনা ও দর্শন
মন্দিরে প্রতিদিন পাঁচ বার 'আরতি', সকালের দুই বার আরতির মধ্যবর্তী সময়ে 'মহাপূজা', তিন থেকে পাঁচ বার 'কথা' ইত্যাদি অনুষ্ঠিত হয়। বিশেষ বিশেষ দিনে অভিষিক্ত মূর্তির 'চন্দন অলঙ্কার', 'রথযাত্রা', 'দীপাবলি' ও 'অন্নকূট' উদযাপিত হয়। সর্বসাধারণের জন্য মন্দির নির্দিষ্ট সময়ে উন্মুক্ত থাকে। সন্ধ্যা 'আরতি'র সময় প্রত্যহ বহু জনসমাগম হয়। সারা বৎসরই দেশের বিভিন্ন স্থান থেকে বিশেষকরে জানুয়ারি মাসে সর্বভারতীয় গঙ্গাসাগর মেলার সময় প্রচুর তীর্থযাত্রীর  সমাগম ঘটে। 

BAPS সংস্থাটির ভবানীপুরে আরেকটি পুরানো কেন্দ্র রয়েছে এবং এটি কলকাতা ও ভারতের পূর্বাঞ্চলে সৎসঙ্গ কার্যক্রম পরিচালনা করে।

## তথ্যসূত্র

## বহিঃসংযোগ

বিষয়শ্রেণী:স্বামীনারায়ণ মন্দির
বিষয়শ্রেণী:পশ্চিমবঙ্গের হিন্দু মন্দির
বিষয়শ্রেণী:২০১৪-এ প্রতিষ্ঠিত
বিষয়শ্রেণী:দক্ষিণ চব্বিশ পরগনা জেলার হিন্দু মন্দির
বিষয়শ্রেণী:২১শ শতাব্দীর হিন্দু মন্দির
বিষয়শ্রেণী:দক্ষিণ চব্বিশ পরগনা জেলার দর্শনীয় স্থান‎
খোদিয়ার

**খোদিয়ার** হল ভারতের গুজরাত এবং রাজস্থান রাজ্যে পূজিত একটি হিন্দু লোক দেবী । *মাতা* বা *মা* (অর্থাৎ "মা") প্রত্যয়টি সাধারণত অন্যান্য হিন্দু দেবীর মতো তার নামের সাথে যোগ করা হয়।

## তথ্যসূত্র

বিষয়শ্রেণী:হিন্দু দেবী
বিষয়শ্রেণী:হিন্দু লোক দেবতা
বিষয়শ্রেণী:দেবী মা
বিষয়শ্রেণী:চরণ
আনন্দলহরী

**আনন্দলহরী** () ভারত ও বাংলাদেশের লোকসঙ্গীতে ব্যবহৃত ততযন্ত্র। মূলত বাংলা ভাষাভাষী অঞ্চল, ওড়িশার লোক সঙ্গীতে এ যন্ত্রের ব্যবহার হয়, এছাড়াও দক্ষিণ ভারতে ভিন্ন নামে অনুরূপ যন্ত্রের ব্যবহার রয়েছে। যন্ত্রটি সুর এবং তাল দিয়ে প্রায়শই নাচের সাথে বাজানো হয়। বাউল বিশ্বাসের গায়করা বেশি ব্যবহার করেন।

## নাম
*আনন্দলহরী* নামের অর্থ "আনন্দ তরঙ্গ"; এটি মূলত শাস্ত্রীয় নাম। যন্ত্রটিকে ‘গাব গুবাগুব’ বা ‘গুবগুবি’ নামেও ডাকা হয়। 'খমক' নামেও জনপ্রিয়।

## বর্ণনা
আনন্দলহরীর মূল অংশটি একটি পিপা-আকৃতির শূন্যগর্ভ খোল, যার একপাশে খোলা, অন্যপ্রান্ত চামড়া দিয়ে আবৃত ও আবদ্ধ থাকে, মধ্যখানে কাঠি বা ধাতব চাকতি দিয়ে একগাছি অথবা একটি সুতা আটকানো থাকে, এই সুতা চামড়ার আবরণ ভেদ করে বের করা থাকে। যন্ত্রের খোল সাধারণত মাটি অথবা কাঠের তৈরি হয়, প্রাথমিকভাবে দুই পাশে খোলা থাকে; এক পাশে ঝিল্লিটি চামড়ার হুপ এবং দড়ি দিয়ে নীচের এবং উপরের অংশে স্থির করা হয়। কিছু যন্ত্রের উপরের ডায়াফ্রামে ছিদ্র থাকে, সবযন্ত্রে নেই; পুরানো যন্ত্রগুলিতে এটি সম্পূর্ণ অনুপস্থিত হতে পারে। মূল তার, বাঁশ বা অন্যান্য উপাদানের একটি টুকরা দিয়ে নীচে যুক্ত করা হয়। তার বা সূতার গাছির অন্য প্রান্তটি একটি তামার পাত্রের আটকানো হয়। খমকের সাথে আনন্দলহরীর পার্থক্য হচ্ছে, এটির তারের উন্মুক্ত প্রান্তে তামার পাত্র থাকে, খমকে থাকে না।

## বাদন
আনন্দলহরীর মূলখোল বাম বগলে চেপে ধরা হয়, সূতা বা তার যুক্ত পাত্রটি বাম হাতে নেওয়া হয়। সূতার মাথা বাম হাত দিয়ে টেনে ধরে খুটনি অথবা শলাকা ব্যবহার করে ডান হাতে বাজানো হয়। দক্ষিণ ভারতের*পুলুভান কুদাম* বাদনের ধরন অনুয়ায়ি অনুরূপ একটি যন্ত্র *গোপীযন্ত্র কেন্দ্র* নামে পরিচিত আরেকটি অনুরূপ যন্ত্র পশ্চিমবঙ্গ ও ওড়িশার মুন্ডা উপজাতি ব্যবহার করে। গোপীযন্ত্র এবং আনন্দলহরি উভয়ই সাধু ঘরানার ধর্মীয় ভিক্ষাজীবী সন্ন্যাসী এবং বিশেষ করে ভিন্নধর্মী বাউল বিশ্বাসের গায়করা ব্যবহার করেন।

## শ্রেণিবিভাগ
জার্মান সঙ্গীতজ্ঞ কার্ট শ্যাক্‌স বিশ্বাস করতেন যে আনন্দলহরী এবং সংশ্লিষ্ট যন্ত্রগুলি সম্পূর্ণরূপে ভারতীয় আচ্ছাদনযন্ত্রের একটি পৃথক শ্রেণি তবে নৃতাত্ত্বিক সঙ্গীতবিদ, লরেন্স পিকেন এবং অন্যান্যরা দেখিয়েছেন যে যন্ত্রটি দেখতে ঢোলের মত হলেও এটি স্পষ্টতই একটি ততযন্ত্র।

## তথ্যসূত্র

## বহিঃসংযোগ

* বাংলাপিডিয়ায় আনন্দলহরী

বিষয়শ্রেণী:আনদ্ধযন্ত্র
বিষয়শ্রেণী:বাংলাদেশী বাদ্যযন্ত্র
বিষয়শ্রেণী:ভারতীয় বাদ্যযন্ত্র
বিষয়শ্রেণী:ততযন্ত্র
ছত্রাকনিরোধক ঔষধ

**ছত্রাকনিরোধক ঔষধ** এক ধরনের ঔষধ যা ছত্রাক সংক্রমণ (মাইকোসিস), যেমন পায়ের দাদ, দাদ, ক্যানডিডিয়াসিস (থ্রাশ), গুরুতর সিস্টেমিক সংক্রমণ যেমন ক্রিপ্টোকোকাল মেনিনজাইটিস এবং অন্যান্যগুলির চিকিৎসা এবং প্রতিরোধ করতে ব্যবহৃত হয়। এই জাতীয় ওষুধগুলি সাধারণত একজন ডাক্তারের প্রেসক্রিপশন অনুযায়ী প্রদান করা হয়, তবে ব্যবস্থাপত্র ছাড়াও (ওসিটি) পাওয়া যায়।

## ছত্রাকনিরোধক ঔষধের প্রকারভেদ
দুই ধরনের ছত্রাকনিরোধক ঔষধ রয়েছে: স্থানীয় এবং দেহব্যাপী। চিকিৎসা করা অবস্থার উপর নির্ভর করে স্থানীয় ছত্রাকনিরোধক ঔষধগুলিকে সাধারণত সাময়িকভাবে বা যোনিপথে প্রয়োগ করা হয়। দেহব্যাপী ছত্রাকনিরোধক ঔষধগুলি মৌখিকভাবে বা শিরাপথে প্রয়োগ করা হয়।

## শ্রেণী

## পার্শ্বপ্রতিক্রিয়া

## আরও দেখুন

## তথ্যসূত্র

## বহিঃসংযোগ
* ছত্রাকনিরোধক ওষুধ – Detailed information on antifungals from the Fungal Guide written by R. Thomas and K. Barber
* 

বিষয়শ্রেণী:ছত্রাকনিরোধক ঔষধ
বিষয়শ্রেণী:সংক্রমণ নিরোধক
বিষয়শ্রেণী:ছত্রাকনাশক
ছত্রাক সংক্রমণ

**ছত্রাক সংক্রমণ**, যা **মাইকোসিস** নামেও পরিচিত, ছত্রাক দ্বারা সৃষ্ট রোগ। শরীরের বিভিন্ন অংশ গতানুগতিকভাবে  আক্রান্ত হতে পারে; পৃষ্ঠীয়, ত্বকনিম্নস্থ এবং সমগ্র দেহ। উপরিভাগের ছত্রাক সংক্রমণের মধ্যে রয়েছে ত্বকের সাধারণ টিনিয়া, যেমন শরীরের টিনিয়া, কুঁচকি, হাত, পা এবং দাড়ি এবং খামির সংক্রমণ যেমন ছুলি। সাবকুটেনিয়াস প্রকারের মধ্যে রয়েছে ইউমাইসিটোমা এবং ক্রোমোব্লাস্টোমাইকোসিস, যা সাধারণত ত্বকে এবং নীচের টিস্যুগুলিকে প্রভাবিত করে। সমগ্রদেহে ছত্রাক সংক্রমণ আরও গুরুতর এবং ক্রিপ্টোকোকোসিস, হিস্টোপ্লাজমোসিস, নিউমোসিস্টিস নিউমোনিয়া, অ্যাসপারগিলোসিস এবং মিউকোরমাইকোসিস অন্তর্ভুক্ত। লক্ষণ এবং উপসর্গ ব্যাপকভাবে লক্ষণীয়। সাধারণত উপরিভাগের সংক্রমণের সাথে ফুসকুড়ি হয়। ত্বকের মধ্যে বা ত্বকের নীচে ছত্রাকের সংক্রমণে পিণ্ড এবং ত্বকের পরিবর্তন হতে পারে। নিউমোনিয়ার মতো উপসর্গ বা মেনিনজাইটিস গভীর বা অন্ত্রের সংক্রমণও সাথে ঘটতে পারে।

ছত্রাক সর্বত্র আছে, কিন্তু শুধুমাত্র কিছু রোগ সৃষ্টি করে। ছত্রাকের সংক্রমণ ঘটে যখন স্পোরগুলি শ্বাসের মাধ্যমে নেওয়া হয়, ত্বকের সংস্পর্শে আসে বা ত্বকের মাধ্যমে শরীরে প্রবেশ করে যেমন কাটা, ক্ষত বা ইনজেকশনের মাধ্যমে। দুর্বল ইমিউন সিস্টেমের লোকেদের মধ্যে এটি হওয়ার সম্ভাবনা বেশি। এর মধ্যে রয়েছে এইচআইভি/এইডস-এর মতো অসুস্থতা এবং স্টেরয়েড বা ক্যান্সারের চিকিৎসার মতো ওষুধ গ্রহণকারী ব্যক্তিরা। যে ছত্রাকগুলি মানুষের মধ্যে সংক্রমণ ঘটায় তার মধ্যে রয়েছে খামির, ছাঁচ এবং ছত্রাক যা ছাঁচ এবং খামির উভয় হিসাবেই থাকতে পারে। ইস্ট **ক্যান্ডিডা অ্যালবিকান**গুলি উপসর্গগুলি ছাড়াই লোকেদের মধ্যে বাস করতে পারে এবং স্বাস্থ্যকর ব্যক্তিদের মধ্যে মুখের থ্রাশ বা ভ্যাজাইনাল ইস্ট ইনফেকশন এবং যারা নিজেরাই সংক্রমণের বিরুদ্ধে লড়াই করতে পারে না তাদের মধ্যে মারাত্মক সিস্টেমিক ক্যানডিডিয়াসিস উভয়েরই কারণ হতে পারে।

রোগ নির্ণয় সাধারণত লক্ষণ এবং উপসর্গ, মাইক্রোস্কোপি, সংস্কৃতির উপর ভিত্তি করে করা হয়, কখনও কখনও একটি বায়োপসি এবং মেডিকেল ইমেজিংয়ের সাহায্যের প্রয়োজন হয়। ত্বকের কিছু উপরিভাগের ছত্রাক সংক্রমণ অন্যান্য ত্বকের অবস্থার মতো দেখা দিতে পারে যেমন একজিমা এবং লাইকেন প্লানাস। চিকিৎসা সাধারণত ছত্রাকরোধী ওষুধ দিয়ে হয়, সাধারণত ক্রিম আকারে বা মুখের মাধ্যমে বা ইনজেকশনের মাধ্যমে, নির্দিষ্ট সংক্রমণ এবং এর মাত্রার উপর নির্ভর করে। কারও কারও অস্ত্রোপচারের মাধ্যমে সংক্রামিত টিস্যু কেটে ফেলার প্রয়োজন হয়।

ছত্রাকের সংক্রমণ বিশ্বব্যাপী ছড়িয়ে পড়ে এবং এটি সাধারণ, প্রতি বছর এক বিলিয়নেরও বেশি মানুষকে প্রভাবিত করে। ২০২০ সালে ছত্রাকজনিত রোগে আনুমানিক ১.৭ মিলিয়ন মৃত্যুর খবর পাওয়া গেছে। স্পোরোট্রিকোসিস, ক্রোমোব্লাস্টোমাইকোসিস এবং মাইসেটোমা সহ বেশ কয়েকটি উপেক্ষিত।

ছত্রাক সংক্রমণের একটি বিস্তৃত পরিসর অন্যান্য প্রাণীদের মধ্যে ঘটে এবং কিছু প্রাণী থেকে মানুষের মধ্যে সংক্রমণ হতে পারে।

## তথ্যসূত্র

## বহিঃসংযোগ

বিষয়শ্রেণী:অবহেলিত গ্রীষ্মমণ্ডলীয় রোগ
বিষয়শ্রেণী:গ্রীষ্মমণ্ডলীয় রোগ
বিষয়শ্রেণী:ছত্রাকজনিত রোগ
বনু হারিস

**বনু আল-হারিস** (    **'</small> বা    <small>**' ) হল একটি আরব উপজাতি যারা এক সময় নাজরান, তায়েফ এবং বিশা শহরগুলিকে শাসন করত, যা এখন দক্ষিণ সৌদি আরবে অবস্থিত।
ডান|থাম্ব|400x400পিক্সেল| ইসলামের শুরুতে আরব উপদ্বীপের কিছু প্রধান উপজাতির সাথে বনু হারিথের অবস্থান (আনুমানিক 600 খ্রিস্টাব্দ)।

## ইতিহাস

### উত্স এবং প্রাথমিক ইতিহাস
বনু হারিস কাহতানি জনগণের বংশধর, ইয়েমেন থেকে উদ্ভূত অন্যতম বিশিষ্ট আরব উপজাতি।   কাহতানিদের প্রাচীনতম নথিভুক্ত পূর্বপুরুষ হলেন জোকতান  এবারের দুই পুত্রের একজন। কাহতানি জনগণ হিমিয়ারিট এবং কাহলানি উপজাতি দুটি উপদলে বিভক্ত।  কাহলানি গোত্রকে আরও ছোট ছোট উপ-গোষ্ঠীতে বিভক্ত করা যেতে পারে যার মধ্যে রয়েছে বনু হারিস যেটি হারিস বিন কাব দ্বারা প্রতিষ্ঠিত হয়েছিল।   বনু হারিস প্রাক-ইসলামী যুগে ইহুদি ধর্মে ধর্মান্তরিত হয়েছিল।      তারা তাদের বেল্টে জাম্বিয়া পরত এবং প্রাথমিকভাবে স্বর্ণকার ও অস্ত্র মেরামতের কাজ করত। 

বনু হারিস নজরানে আক্রমণ করার জন্য বনু মাযহিজের সাথে মিত্রতা করেছিল এবং তারা সফলভাবে শহরটি জয় করতে সক্ষম হয়েছিল।  বনু হারিস বনু হামদানের পাশে শান্তিপূর্ণভাবে বাস করত এবং তারা ছিল সবচেয়ে শক্তিশালী গোষ্ঠী যা বহু শতাব্দী ধরে নাজরানকে শাসন করেছিল। এটি খ্রিস্টান আক্রমণের সময় শেষ করা হয়েছিল।  খ্রিস্টানদের নাজরানের বিজয়ের পর, উপ-গোষ্ঠীর একটি উপ-গোষ্ঠী ওমানের ধানক অঞ্চলে চলে যায় এবং অন্য একটি দক্ষিণে চলে যায় এবং সানায় বনি আল হারিস জেলা প্রতিষ্ঠা করে।  

৫২৩ সালে, হিমিয়ার রাজা ধু নুওয়াস (দুনান), যিনি ইহুদি ধর্মে ধর্মান্তরিত হয়েছিলেন, সেখানে খ্রিস্টানদের গণহত্যা করেছিলেন। 

### ইসলামের উত্থানের পর
তারা মদিনার সংবিধানের ৩১নং পয়েন্টে অন্তর্ভুক্ত ছিল এবং "এক জাতি" হিসাবে মুসলমানদের মিত্র হিসাবে সম্মানিত হয়েছিল, কিন্তু তাদের ইহুদি ধর্ম বজায় রেখেছিল।   তাদের বনু আউফের মতো একই অধিকার দেওয়া হয়েছিল এবং মুসলিম উপজাতিদের সাথে পারস্পরিক সুরক্ষা চুক্তিতে প্রবেশ করেছিল। 

বনু হারিসের ক্ষুদ্র অবশিষ্টাংশ ১৯৩০ সাল পর্যন্ত সীমান্ত শহর নাজরানে আধা-স্বায়ত্তশাসিতভাবে বসবাস করতে থাকে। সৌদি-ইয়েমেনি যুদ্ধের ফলে ১৯৩৪ সালে সৌদিরা নাজরান জয় করেছিল। নিপীড়ন বেড়ে যায় এবং গভর্নর, আমির তুর্কি বিন মাহদি, নাজরানি ইহুদিদের এক দিনের জন্য হয় সরে যেতে বা ইসলাম গ্রহণ করার অনুমতি দেন। বনু হারিস দক্ষিণে সানা ও এডেনে পালিয়ে যায়।    তাদের বংশধররা বর্তমানে ইয়েমেনের ইহুদি জনসংখ্যার একটি খুব ছোট অংশ তৈরি করে যারা এখন বেশিরভাগই আজ ইসরায়েলে বাস করে।  

### উল্লেখযোগ্য মানুষ

* হারিস বিন কাব, একজন যোদ্ধা এবং বনু হারিসের প্রতিষ্ঠাতা।
* দুস ইবনে মিলহান, একজন ব্যক্তি যিনি তার দুই ছেলেকে নজরান দখলকারী খ্রিস্টানদের দ্বারা নির্মমভাবে হত্যা করার পরে ধু নুওয়াসের কাছে আবেদন করেছিলেন। তার দুর্দশার কথা শুনে, ধু নুওয়াস মৃত্যুর প্রতিশোধ নেওয়ার এবং নাজরানের ইহুদিদের মুক্ত করার শপথ নেন। 
* থেবিথ বেন চোরাথ, একজন দ্বাদশ শতাব্দীর জ্যোতিষী এবং গণিতবিদ । 

## আরও দেখুন

* চোরাথ
* বনি আল হারিস জেলা, একটি মিখলাফ যা বনু আল-হারিসের একটি উপ-গোষ্ঠী দ্বারা প্রতিষ্ঠিত হয়েছিল

## তথ্যসূত্র

বিষয়শ্রেণী:সৌদি আরবের গোত্র
বিষয়শ্রেণী:আরবের গোত্র
বিষয়শ্রেণী:কাহতানি
বিষয়শ্রেণী:মুহাম্মাদ ও ইহুদি ধর্ম
২০০২–০৩ বুন্দেসলিগা

**২০০২–০৩ বুন্দেসলিগা** জার্মানির পেশাদার ফুটবল লীগের শীর্ষ স্তর বুন্দেসলিগার ৪০তম মৌসুম ছিল। এই মৌসুমটি ২০০২ সালের ৯ই আগস্ট তারিখে শুরু হয়ে ২০০৩ সালের ২৪শে মে তারিখে সম্পন্ন হয়েছিল। হের্টার বেলজীয় আক্রমণভাগের খেলোয়াড় বার্ট গোর এই মৌসুমের প্রথম গোল করেছিলেন।

বরুসিয়া ডর্টমুন্ড বুন্দেসলিগার পূর্ববর্তী আসরের চ্যাম্পিয়ন, যারা ২০০১–০২ মৌসুমে ৭০ পয়েন্ট অর্জন করে এই প্রতিযোগিতার ইতিহাসে ৩য় বারের মতো শিরোপা জয়লাভ করেছিল।

এই মৌসুমে ৭৫ পয়েন্ট অর্জন করে বায়ার্ন মিউনিখ ১৭তম বারের মতো বুন্দেসলিগা এবং ১৮তম বারের মতো জার্মান শিরোপা জয়লাভ করেছিল। বায়ার্ন মিউনিখের ব্রাজিলীয় আক্রমণভাগের খেলোয়াড় জিওভানে এলবের এবং বোখুমের স্পেনীয় আক্রমণভাগের খেলোয়াড় তোমাস ক্রিস্তিয়ানসেন ২১ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।

## দল
২০০১–০২ মৌসুম শেষে ফ্রাইবুর্গ, কলন এবং জাংকট পাওলি মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে হানোফার, আরমিনিয়া বিলেফেল্ড এবং বোখুম বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।

## পয়েন্ট তালিকা


## ফলাফল

## শীর্ষ গোলদাতা

## তথ্যসূত্র

## বহিঃসংযোগ
* কিকার.ডিইতে ২০০২–০৩ বুন্দেসলিগা 

বিষয়শ্রেণী:বুন্দেসলিগার মৌসুম
১
জার্মানি
২০০৪–০৫ বুন্দেসলিগা

**২০০৪–০৫ বুন্দেসলিগা** জার্মানির পেশাদার ফুটবল লীগের শীর্ষ স্তর বুন্দেসলিগার ৪২তম মৌসুম ছিল। এই মৌসুমটি ২০০৪ সালের ৬ই আগস্ট তারিখে শুরু হয়ে ২০০৫ সালের ২১শে মে তারিখে সম্পন্ন হয়েছিল। ভেয়ার্ডার ব্রেমেনের প্যারাগুয়েয়ীয় আক্রমণভাগের খেলোয়াড় নেলসন ভালদেস এই মৌসুমের প্রথম গোল করেছিলেন।

ভেয়ার্ডার ব্রেমেন বুন্দেসলিগার পূর্ববর্তী আসরের চ্যাম্পিয়ন, যারা ২০০৩–০৪ মৌসুমে ৭৪ পয়েন্ট অর্জন করে এই প্রতিযোগিতার ইতিহাসে ৪র্থ বারের মতো শিরোপা জয়লাভ করেছিল।

এই মৌসুমে ৭৭ পয়েন্ট অর্জন করে বায়ার্ন মিউনিখ ১৮তম বারের মতো বুন্দেসলিগা এবং ১৯তম বারের মতো জার্মান শিরোপা জয়লাভ করেছিল। নুর্নবার্গের স্লোভাক আক্রমণভাগের খেলোয়াড় মারেক মিন্তাল ২৪ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।

## প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।

## দল
২০০৩–০৪ মৌসুম শেষে কলন, ১৮৬০ মিউনিখ এবং আইন্ট্রাখট ফ্রাঙ্কফুর্ট মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে নুর্নবার্গ, আরমিনিয়া বিলেফেল্ড এবং মাইনৎস বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।

## পয়েন্ট তালিকা


## ফলাফল

## শীর্ষ গোলদাতা

## তথ্যসূত্র

## বহিঃসংযোগ
* কিকারে ২০০৪–০৫ বুন্দেসলিগা 

বিষয়শ্রেণী:বুন্দেসলিগার মৌসুম
১
জার্মানি
জিল্যান্ড

**জিল্যান্ড** ( ,   ) ;  : *জিল্যান্ড*
 [ˈzɪə̯lɑnt] ; ঐতিহাসিক ইংরেজি নাম **জিল্যান্ড** ) হল নেদারল্যান্ডের পশ্চিমতম এবং কম জনবহুল প্রদেশ।দেশের দক্ষিণ-পশ্চিমে অবস্থিত প্রদেশটি পূর্বে উত্তর ব্রাবান্ট, উত্তরে দক্ষিণ হল্যান্ড এবং দক্ষিণ ও পশ্চিমে বেলজিয়ামের সীমানা।এটি বেশ কয়েকটি দ্বীপ এবং উপদ্বীপ নিয়ে গঠিত (তাই এর নাম, যার অর্থ "সিল্যান্ড") এবং পূর্ব ও পশ্চিম ফ্ল্যান্ডারের ফ্লেমিশ প্রদেশের সীমান্তবর্তী একটি স্ট্রিপ।এর রাজধানী হল মিডেলবার্গের জনসংখ্যা 48,544 নভেম্বর 2019 অনুযায়ী, জিল্যান্ডের বৃহত্তম পৌরসভা হল টারনিউজেন (জনসংখ্যা 54,589)।জিল্যান্ডের দুটি সমুদ্রবন্দর রয়েছে: ভিলিসিংজেন এবং টারনিউজেন।এর আয়তন , যার মধ্যে মাই ) হল জল, এবং নভেম্বর 2019 অনুযায়ী এর জনসংখ্যা 383,689 ।

জিল্যান্ডের বড় অংশ সমুদ্রপৃষ্ঠের নিচে।1953 সালে এই অঞ্চলে শেষ বড় বন্যা হয়েছিল ।পর্যটন একটি গুরুত্বপূর্ণ অর্থনৈতিক কর্মকাণ্ড।গ্রীষ্মে, এর সমুদ্র সৈকত এটিকে পর্যটকদের, বিশেষ করে জার্মান পর্যটকদের জন্য একটি জনপ্রিয় গন্তব্য করে তোলে।কিছু এলাকায়, উচ্চ গ্রীষ্মের মৌসুমে জনসংখ্যা দুই থেকে চার গুণ বেশি হতে পারে।জিল্যান্ডের অস্ত্রের কোট দেখায় যে একটি সিংহ জল থেকে অর্ধ-উত্থিত হয়েছে, এবং টেক্সট  ( "আমি সংগ্রাম এবং উত্থান" এর জন্য ল্যাটিন )। ওলন্দাজ অভিযাত্রী আবেল তাসমান দেখার পর নিউজিল্যান্ডের নাম জিল্যান্ড রাখা হয়েছিল।

## তথ্যসূত্র

বিষয়শ্রেণী:জিল্যান্ড
বিষয়শ্রেণী:নেদারল্যান্ডের প্রদেশ
কামরুল ইসলাম (চিকিৎসক)

**কামরুল ইসলাম** একজন বাংলাদেশী চিকিৎসক ও শল্যচিকিৎসক। তিনি দেশে কিডনি প্রতিস্থাপন শল্যবিদ হিসেবে পরিচিত এবং চিকিৎসা বিদ্যায় অবদান রাখার জন্য ২০২২ সালে স্বাধীনতা পুরস্কার লাভ করেন।

## জীবনী
কামরুল ইসলামের পিতা আমিনুল ইসলাম ছিলেন পাবনার ইক্ষু গবেষণা কেন্দ্রের আরনোমিস্ট। আর মা রহিমা খাতুন ছিলেন অধ্যাপক। চার ভাই-বোনের মধ্যে কামরুল দ্বিতীয়।

১৯৮০ সালে তিনি পাবনার চন্দ্রপ্রভা বিদ্যাপীঠ থেকে মাধ্যমিক শিক্ষা সম্পন্ন করেন এবং মেধা তালিকায় রাজশাহী বিভাগে ১৫তম স্থান অর্জন করেন। এরপর ঢাকা কলেজে ভর্তি হন এবং ১৯৮২ সালে উচ্চমাধ্যমিক পরীক্ষায় ১০ম স্থান অর্জন করেন।

তিনি ঢাকা মেডিকেল কলেজের ৪০তম ব্যাচের শিক্ষার্থী ছিলেন। ১৯৯০ সালে ৮টি মেডিকেল কলেজের সম্মিলিত পরীক্ষায় প্রথম স্থান অর্জন করে স্বর্ণপদকসহ এমবিবিএস ডিগ্রি লাভ করেন। ১৯৯৫ সালে এফসিপিএস, ২০০০ সালে বিএসএমএমইউ থেকে ইউরোলজিতে এমএস এবং ২০০৩ সালে ইংল্যান্ডের রয়েল কলেজ থেকে এফআরসিএস ডিগ্রি অর্জন করেন।

## কর্মজীবন
কামরুল ইসলাম ১৯৯৩ সালে বিসিএসের মাধ্যমে স্বাস্থ্য ক্যাডারে যোগ দেন। তিনি ন্যাশনাল ইনস্টিটিউট অব কিডনি ডিজিজেস অ্যান্ড ইউরোলজি হাসপাতালের সহকারী অধ্যাপক হিসেবেও কর্মরত ছিলেন।  
২০০৭ সালে তিনি প্রথমবারের মতো সফলভাবে কিডনি প্রতিস্থাপন করেন। ২০১১ সালে সরকারি চাকরি ছেড়ে তিনি নিজস্ব প্রতিষ্ঠান গড়ে তোলেন এবং ২০১৪ সালে সেন্টার ফর কিডনি ডিজিজেস অ্যান্ড ইউরোলজি হাসপাতাল প্রতিষ্ঠা করেন।

২০২৩ সালের অক্টোবর পর্যন্ত তাঁর নেতৃত্বে এক হাজারের বেশি কিডনি প্রতিস্থাপন সম্পন্ন হয়েছে, যা দেশে মোট প্রতিস্থাপিত কিডনির প্রায় এক-তৃতীয়াংশ।  ২০২৫ সালের ২৪ ডিসেম্বর তিনি ২০০০তম কিডনি প্রতিস্থাপন সম্পন্ন করেন এবং এই ২০০০টি অস্ত্রোপচারের জন্য কোনো সার্জন ফি গ্রহণ করেননি। 
হাসপাতালে প্রতিস্থাপনের খরচ গড়ে ২ লাখ ১০ হাজার টাকা এবং সাফল্যের হার প্রায় ৯৫ শতাংশ বলে জানা গেছে।

## পুরস্কার
* স্বাধীনতা পুরস্কার, চিকিৎসা বিদ্যায়, ২০২২।

## ব্যক্তিজীবন
কামরুল ইসলাম ৩ কন্যার জনক।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চিকিৎসক
বিষয়শ্রেণী:চিকিৎসাবিদ্যায় স্বাধীনতা পুরস্কার বিজয়ী
বিষয়শ্রেণী:ঢাকা মেডিকেল কলেজের প্রাক্তন শিক্ষার্থী
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ মেডিক্যাল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ কলেজ অব ফিজিশিয়ানস্ এন্ড সার্জনসের প্রাক্তন শিক্ষার্থী
মধুমতি সেতু

**মধুমতি সেতু** বাংলাদেশের দক্ষিণাঞ্চলের গোপালগঞ্জ জেলা ও নড়াইল জেলায় প্রবাহিত মধুমতি নদীতে নির্মিত বাংলাদেশের প্রথম ৬ লেন বিশিষ্ট সেতু। সেতুটি গোপালগঞ্জের কাশিয়ানী উপজেলার সাথে নড়াইলের লোহাগড়া উপজেলাকে সংযুক্ত করেছে। ৯৫৯ কোটি ৮৫ লাখ টাকার বাজেটে ৫ সেপ্টেম্বর ২০১৮ সালে সেতুটির কাজ শুরু হয় ও ২০২২ সালে কাজ সম্পন্ন হয়। সেতুটি এশীয় মহাসড়কের অংশ।

## দৈর্ঘ্য
১৪টি পিলারের উপর নির্মিত সেতুটির দৈর্ঘ্য ৬৯০ মিটার ও প্রস্থ ২৭.১ মিটার। সেতুর মাঝখানে ১৫০ মিটার স্টিলের স্প্যান বসানো আছে। পদ্মা সেতুর চেয়েও ২ লেন বেশি থাকা এই সেতুর মাঝখানের ৪টি লেন দিয়ে সার্বক্ষণিক ভারী যানবাহন এবং সেতুর দুই পাশের দু’টি লেন দিয়ে রিকশা-ভ্যান-ইজিবাইক ও মোটরসাইকেলসহ নানান প্রকার যানবাহন চলাচল করে। সেতুর উভয় পাশে ৪.২৭৩ কিলোমিটার সংযোগ সড়ক রয়েছে।

## ইতিহাস
২০১৫ সালের ২৪ জানুয়ারি তৎকালীন প্রধানমন্ত্রী শেখ হাসিনা সেতুটির ভিত্তিপ্রস্তর স্থাপন করেন। আর ২০১৮ সালের ৩০ অক্টোবর নির্মাণ কাজের উদ্বোধন করেন, উদ্বোধনের সময় এর নাম ছিল কালনা সেতু। সড়ক ও জনপথ অধিদপ্তরের ক্রস বর্ডার রোড নেটওয়ার্ক উন্নয়ন প্রকল্পের আওতায় জাপান ইন্টারন্যাশনাল কো-অপারেশন এজেন্সির অর্থায়নে কালনা সেতু নির্মিত হয়। সেতুটি ২০২২ সালের ১০ অক্টোবর উদ্বোধন করা হয় ও এর নাম রাখা হয় মধুমতি সেতু।

## আরো দেখুন
* বাংলাদেশের সেতুর তালিকা

## তথ্যসূত্র

বিষয়শ্রেণী:নড়াইল জেলা
বিষয়শ্রেণী:গোপালগঞ্জ জেলার সড়ক পরিবহন
বিষয়শ্রেণী:বাংলাদেশের সড়ক সেতু
বিষয়শ্রেণী:২০১৮-এ বাংলাদেশে প্রতিষ্ঠিত
বিষয়শ্রেণী:২০২২-এ সম্পন্ন সেতু
বিষয়শ্রেণী:খুলনা বিভাগের সেতু
লিও সিরোটা

**লিও গ্রেগোরোভিচ সিরোটা** (মে ৪, ১৮৮৫ - ২৫ ফেব্রুয়ারি, ১৯৬৫) একজন ইহুদি পিয়ানোবাদক ছিলেন যিনি কামিয়ানেতস-পোডিলস্কি, পোডলস্কায়া গুবার্নিয়া, রাশিয়ান সাম্রাজ্য, এখন ইউক্রেন -এ জন্মগ্রহণ করেছিলেন।

## জীবনী

লিও সিরোটা পাঁচ বছর বয়সে পিয়ানো শেখা শুরু করেন।নয় বছর বয়সে তিনি ইতিমধ্যেই কনসার্ট দিচ্ছিলেন এবং পাদেরেউস্কির নজরে এসেছিলেন, যিনি ছেলেটিকে তার সাথে অধ্যয়নের জন্য আমন্ত্রণ জানিয়েছিলেন। সিরোতার বাবা-মা অবশ্য অনুভব করেছিলেন যে তিনি খুব ছোট, এবং তাই তিনি কিয়েভ এবং পরে সেন্ট পিটার্সবার্গের সংরক্ষণাগারগুলিতে যোগদান করেছিলেন। যাইহোক, ১৯০৪ সালে তিনি ফেরুসিও বুসোনির সাথে পড়াশোনা করতে ভিয়েনায় যান।

তিনি কন্ডাক্টর জাচা হোরেনস্টাইনের সাথে রিহার্সাল পিয়ানোবাদক হিসাবে কাজ করেছিলেন, যার বোন অগাস্টিন হোরেনস্টাইনকে তিনি বিয়ে করেছিলেন। সিরোটার ভিয়েনার অভিষেক কনসার্টটি অবশ্যই একটি স্মরণীয় উপলক্ষ ছিল: এতে দুটি পিয়ানোর জন্য মোজার্ট সোনাটা ছিল যার সাথে বুসোনি অন্য পিয়ানো বাজায়, তার পরে বুসোনি পিয়ানো কনসার্টো, বুসোনি পরিচালনা করেন এবং লিজট ডন জুয়ান ফ্যান্টাসির দুটি পিয়ানো সংস্করণ দিয়ে শেষ হয় .

সিরোতা এবং তার পরিবার ১৯২৯ সালে জাপানে বসতি স্থাপন করেন, সেখানে ১৬ বছর অবস্থান করেন, শিক্ষা দেন এবং আবৃত্তি করেন। তিনি  মিনোরু মাতসুয়া (১৯১০-১৯৯৫) এবং  তাকাহিরো সোনোদা (১৯২৮-২০০৪) এর পিয়ানো শিক্ষক ছিলেন। জাপানে থাকাকালীন, তিনি বেচস্টেইন এবং স্টেইনওয়ে যন্ত্রের জন্য জাপানে প্রচলিত ফ্যাশনের বিরুদ্ধে ইয়ামাহা পিয়ানোকে চ্যাম্পিয়ন করেছিলেন।

দ্বিতীয় বিশ্বযুদ্ধের সময়, তিনি এবং তার স্ত্রী কারুইজাওয়া, নাগানোতে বন্দী ছিলেন, যখন তার মেয়ে মার্কিন যুক্তরাষ্ট্রে নিরাপদ ছিল।দ্বিতীয় বিশ্বযুদ্ধের পর তিনি আমেরিকা চলে যান এবং সেন্ট লুইসে শিক্ষকতা করেন। একটি স্থানীয় রেডিও স্টেশন তাকে প্রায়শই সম্প্রচার করতে বলে, এবং তার বেঁচে থাকা বেশিরভাগ রেকর্ড করা আউটপুট কাগজ-ভিত্তিক টেপ থেকে আসে যা স্টুডিও তাকে প্রতিটি সম্প্রচারের পরে দেয়।  সম্প্রচারিত চোপিনের সম্পূর্ণ কাজ সহ তাঁর সংগ্রহশালা বিশাল ছিল। তার বাজানো একটি উজ্জ্বল স্বর এবং অস্বস্তিকর, প্রায় অবিশ্বাস্য ব্যাখ্যা দ্বারা চিহ্নিত করা হয়, যা একটি আশ্চর্যজনক কৌশল দ্বারা *আবদ্ধ* - তার ডান হাতে তৃতীয় অংশে রোসেনথাল এর বিন্যাসটি আর্থার রুবিনস্টাইনকে বিস্মিত করেছিল বলে বলা হয়। কারণ তার নথিভুক্ত উত্তরাধিকার বিশেষীকৃত রিমাস্টারিং প্রয়োজন, এটি সম্প্রতি যে পিয়ানোবাদক হিসাবে তার মর্যাদা প্রশংসা করা হয়েছে।

সিরোটা ১৯৬৫ সালে মারা যান।

তার মেয়ের নাম ছিল বিট সিরোটা গর্ডন।

## তথ্যসূত্র

* 
* 

বিষয়শ্রেণী:১৮৮৫-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:২০শ শতাব্দীর মার্কিন পিয়ানোবাদক
বিষয়শ্রেণী:জাপানি ইহুদি
বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি
বিষয়শ্রেণী:কিয়েভের সঙ্গীতজ্ঞ
বিষয়শ্রেণী:টোকিওর সঙ্গীতজ্ঞ
বিষয়শ্রেণী:ভিয়েনার সঙ্গীতজ্ঞ
বিষয়শ্রেণী:ইউক্রেনীয় ইহুদি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:রুশ ইহুদি
গ্রে, হাউট সাওন

গ্রে শহর (   ) হল হাউট-সাওন বিভাগের একটি সভা। এটি বোরগোগন-ফ্রাঞ্চ-কমটে অঞ্চল ও পূর্ব ফ্রান্স নিয়ে গঠিত । এর জনসংখ্যা ৫৫৫৩ জন (২০১৯)। 

## ভূগোল
এটি গ্রে সাওন নদীর তীরে অবস্থিত। সাওন কোট- ড'অরে প্রবাহিত হওয়ার আগে এটি হাউট-সাওনের প্রধান শহর।

## ইতিহাস
মধ্যযুগ থেকে এটি ছিল একটি গুরুত্বপূর্ণ নদী বন্দর। এটি ফ্রাঞ্চ-কমেতের একটি গুরুত্বপূর্ণ বাণিজ্য কেন্দ্র।

গ্রে এর নামটি গ্যালো-রোমান বংশোদ্ভূত একটি পরিবারের মালিকানাধীন আশেপাশের পুরানো ভূ-সম্পত্তি হতে "গ্রাডাস" নাম ধারণ করে বলে মনে করা হয়। সেল্টিক "গ্র্যাডি" যার অর্থ "প্রসিদ্ধ" বা "উচ্চ"।
গ্রে ৭ম শতাব্দীতে প্রতিষ্ঠিত হয়েছিল। এর দুর্গগুলি লুই চতুর্দশ দ্বারা ধ্বংস হয়েছিল। ফ্রাঙ্কো-জার্মান যুদ্ধের সময় জেনারেল ফন ওয়ের্ডার শহরে সেনাদল একত্রিত হয়েছিল এবং এক মাস ধরে এটিকে ধরে রেখেছিল। ডিজোন ও ল্যাংগ্রেসের পাশাপাশি বেসাননের আন্দোলনের পয়েন্ট ডি'অপুই করে তোলে।

## দর্শনীয় স্থান
শহরে অনেক পুরনো ভবন রয়েছে। ১৮ শতকের একটি পাথরের সেতু সাওন নদীর উপর বিস্তৃত। মূল শহরটি আর্ক-লেস-গ্রে- এর বসতির সাথে সংযুক্ত। গ্রে নদে মাছ ধরা ও বিভিন্ন জলজ কাজের জন্য জনপ্রিয়।

গ্রে'স ব্যাসিলিকা (ব্যাসিলিক নটর ডেম) ১৪৭৮ থেকে ১৫৫৯ সাল পর্যন্ত ফ্র্যাঞ্চ-কমটির আদলে একটি বেল টাওয়ার নির্মিত হয়েছিল।

এতে শিল্প যাদুঘর রয়েছে। কাউন্ট অফ প্রোভেন্সের চ্যাটোতে মিউজী শ্যাটো ব্যারন মার্টিন অবস্থিত। লুই ষোড়ষ এর ভাই ১৮ শতকে বারগান্ডির ডিউকস দুর্গ প্রতিস্থাপিত করেছিল। ১২ শতকের "প্যারাভিস টাওয়ার" হল দুর্গের শেষ অবশিষ্টাংশ এবং সাওন উপত্যকার একটি মনোরম দৃশ্য। যাদুঘরটি ২৪টি কক্ষ জুড়ে ১৫ থেকে ২০ শতকের প্রায় ১২০০টি শিল্পকর্ম আছে।

কারমেলাইট চ্যাপেল (চ্যাপেল দেস কারমেলাইটস) ১৬৬৭ সালে নির্মিত হয়েছিল। ১৯৭৮ সাল থেকে এটি এইচএইউটিই সাওন অষ্টম শতাব্দীর পবিত্র শিল্পকর্ম, চিত্রকর্ম, ভাস্কর্য ও ধর্মীয় জিনিসপত্র রয়েছে।

গ্রে হল ফ্রান্সের জাতীয় এস্পেরান্তো মিউজিয়ামের স্থান।
চিত্র:Grande bibliotheque-Gray01.jpg|গ্রেট লাইব্রেরি
চিত্র:Merry-Joseph Blondel, The Death of Hyacinthus.jpg|মেরি-জোসেফ ব্লন্ডেল, মিউজে ব্যারন মার্টিন দ্বারা *[[Hyacinth (mythology)|হায়াসিনথাসের]] মৃত্যু*


## পরিবহন
একটি রেলওয়ে স্টেশন, একটি বিমানবন্দর ও একটি বাস স্টেশন আছে।

## আরো দেখুন

* হাউট শাওন বিভাগের কমিউনস

## তথ্যসূত্র

বিষয়শ্রেণী:উইকিসংকলন তথ্যসূত্রসহ এনসাইক্লোপিডিয়া ব্রিটানিকার পাতায় উদ্ধৃতি অন্তর্ভুক্ত
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:হাউট-সাওনের প্রজাসভা
আলোকদিয়া নদী

**আলোকদিয়া নদী** হচ্ছে বাংলাদেশের টাঙ্গাইল জেলায় অবস্থিত একটি নদী। নদীটির দৈর্ঘ্য ১২ কিলোমিটার।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:টাঙ্গাইল জেলার নদী
বিষয়শ্রেণী:মধুপুর উপজেলা
আমির হামজা (দ্ব্যর্থতা নিরসন)

**আমির হামজা** বলতে বোঝাতে পারে:

* আমির হামজা (মুফতি), বাংলাদেশের ইসলামী ব্যক্তিত্ব।
* আমির হামজা (ক্রিকেটার), আফগান ক্রিকেটার।
* আমির হামজা (কবি), স্বাধীনতা পুরস্কার বিজয়ী বাংলাদেশী সাহিত্যিক ও মুক্তিযোদ্ধা।
* আমীর হামজা (কাব্যগ্রন্থ), দোভাষী পুথিসাহিত্যের জনপ্রিয় কাব্যগ্রন্থ
* আমির হামজা (আলোকচিত্রশিল্পী) - বাংলাদেশী আলোকচিত্রশিল্পী এবং সাংবাদিক
সিরাজ উদদীন আহমেদ

**সিরাজ উদদীন আহমেদ** (জন্ম: ১৪ অক্টোবর ১৯৪১) বাংলাদেশের সাবেক সরকারি কর্মকর্তা, লেখক, রাজনীতিবিদ ও মুক্তিযোদ্ধা। স্বাধীনতা ও মুক্তিযুদ্ধে অবদানের জন্য তিনি ২০২২ সালে স্বাধীনতা পুরস্কারে ভূষিত হন।

## প্রাথমিক জীবন
সিরাজ উদদীন আহমেদ ১৪ অক্টোবর ১৯৪১ সালে বরিশালের বাবুগঞ্জের আরজিকালিকাপুর গ্রামে জন্মগ্রহণ করেন। তার পিতার নাম জাহান উদ্দীন ফকির ও মাতার নাম লায়লী বেগম। তিনি সায়েস্তাবাদ এম এইচ মাধ্যমিক বিদ্যালয় থেকে ১৯৫৬ সালে ম্যাট্টিক, বরিশাল বিএম কলেজ থেকে উচ্চমাধ্যমিক ও বিএ এবং ঢাকা বিশ্ববিদ্যালয় থেকে ১৯৬২ সালে অর্থনীতিতে এমএ ও ১৯৬৮ সালে বিএল ডিগ্রি লাভ করেন। তার স্ত্রী বেগম ফিরােজা। এই দম্পতীর দুই সন্তান, শাহরিয়ার আহমেদ শিল্পী ও শাকিল আহমেদ ভাস্কর।

## কর্মজীবন
সিরাজ উদদীন আহমেদ ১৯৭১ সালে মুক্তিযোদ্ধে তিনি বরগুনা জেলা সংগ্রাম কমিটির সমন্বয়কারী ছিলেন। ১৯৭৫ সালে তিনি ছিলেন বরগুনা মহকুমার এসডিও। অর্থ মন্ত্রণালয়ের উপসচিব, মহিলা ও শিশুবিষয়ক মন্ত্রণালয়ের যুগ্মসচিব, শিক্ষা মন্ত্রণালয়ের অতিরিক্ত সচিব, বিনিয়োগ বোর্ডের নির্বাহী চেয়ারম্যান এবং বাংলাদেশ পাবলিক সার্ভিস কমিশনের সদস্য হিসেবে দায়িত্ব পালন করেন। তিনি বরিশাল জেলা আওয়ামী লীগের উপদেষ্টা।

## গ্রন্থ তালিকা
সিরাজ উদদীন আহমেদের প্রকাশিত বইঃ-

## সম্মাননা

* স্বাধীনতা পুরস্কার (২০২২)

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাবুগঞ্জ উপজেলার ব্যক্তি
বিষয়শ্রেণী:১৯৪১-এ জন্ম
বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:বাংলাদেশী পুরুষ লেখক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বরিশাল জেলার লেখক
বিষয়শ্রেণী:বরিশাল জেলার রাজনীতিবিদ
বিষয়শ্রেণী:বরিশাল জেলার সরকারি চাকরিজীবী
বিষয়শ্রেণী:স্বাধীনতা পুরস্কার বিজয়ী
হেরোডিয়াস

**হেরোডিয়াস** (, *Hērǭdiás*; *c.* 15 BCE – after 39 CE) ছিলেন রোমান সাম্রাজ্যের সময় জুডিয়ার হেরোডিয়ান রাজবংশের রাজকুমারী। খ্রিস্টানদের লেখাগুলি তাকে বাপ্তিস্মদাতা যোহনের মৃত্যুদণ্ডের সাথে যুক্ত করে।

## তথ্যসূত্র

## বহিঃসংযোগ

* Herodias, A Dramatic Poem by Joseph Converse Heywood.
* Herodias (third of the Three Tales), by Gustave Flaubert (English).

বিষয়শ্রেণী:খ্রিস্টপূর্ব ১০-এর দশকে জন্ম
বিষয়শ্রেণী:রোমান সাম্রাজ্যে ইহুদি ও ইহুদি ধর্ম
বিষয়শ্রেণী:হেরোডীয় রাজবংশ
বিষয়শ্রেণী:ক্যানোনিকাল গসপেলের ব্যক্তি
বিষয়শ্রেণী:১ম শতাব্দীর নারী
বিষয়শ্রেণী:নিউ টেস্টামেন্টের নারী
বিষয়শ্রেণী:১ম শতাব্দীতে মৃত্যু
বিষয়শ্রেণী:ইহুদি রাজপদ
বিষয়শ্রেণী:প্রাচীন রাজকুমারী
২০২২ ইন্ডিয়ান সুপার লিগ ফাইনাল

**২০২২ ইন্ডিয়ান সুপার লিগ ফাইনাল** হল ২০২১-২২ ইন্ডিয়ান সুপার লিগের ফাইনাল খেলা, যা ইন্ডিয়ান সুপার লিগের অষ্টম ফাইনাল। গোয়ার ফতোরদা স্টেডিয়ামে এটি ২০ মার্চ ২০২২ তারিখে অনুষ্ঠিত হয়েছিল। এই ম্যাচে দু'বছরে প্রথমবার দর্শকাসনে দর্শকেরা সশরীরে উপস্থিত হয়েছেন। এই মৌসুমের বাকি ম্যাচগুলি কোভিড-১৯ মহামারীর জন্য দর্শকশূন্য অবস্থায় খেলা হয়েছিল।

## পটভূমি
কেরল ব্লাস্টার্স এফসি শীর্ষস্থানাধিকারী জামশেদপুর এফসিকে ২&ndash;১ গোলে সেমি-ফাইনাল ১-এ হারিয়ে ৫ মৌসুম পর প্রথম ফাইনালে অংশগ্রহণ করে। এই মৌসুমটি তাদের কোচ **ইভান ভুকোমানোভিচের** প্রথম আইএসএল মৌসুম।

## ম্যাচ

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:ইন্ডিয়ান সুপার লিগ ফাইনাল
বিষয়শ্রেণী:২০২১-২২ ইন্ডিয়ান সুপার লিগ মৌসুম
সরদারপাড়া

**সরদারপাড়া** বাংলাদেশের একটি গ্রাম। সরদারপাড়া গ্রামটি পঞ্চগড় জেলার আটোয়ারী উপজেলার মির্জাপুর ইউনিয়নে। এটি উপজেলা সদর থেকে প্রায় ৫ কিলোমিটার উত্তর-পূর্বে অবস্থিত। সরদারপাড়া পুরোপুরি সবুজ পাতার গাছ, বিস্তীর্ণ জমি ও পুকুরে ঘেরা। এই গ্রামে প্রচুর মাছ পাওয়া যায়।মানুষ এখানে শান্তিতে ও সম্মানের সাথে বসবাস করে। গ্রামবাসীদের অধিকাংশ মুসলিম হলেও সরদারপাড়ায় বিভিন্ন ধর্মের মানুষ বসবাস করে।

রশেয়া, মাঝগাউ, মালিপাড়া, কানাপাড়া, ভাটাপাড়া, গোরপাড়া, হিন্দুপাড়া নামে সরদারপাড়া গ্রামে কয়েকটি পাড়া রয়েছে। বরো আউলিয়ার মাজার নামে ১২ জন ধর্মীয় ব্যক্তির বিখ্যাত কবর এই গ্রাম থেকে প্রায় ২ কিলোমিটার দূরে অবস্থিত যা আরেকটি উল্লেখযোগ্য স্থান। তিনটি প্রাথমিক বিদ্যালয় ও একটি উচ্চ বিদ্যালয় রয়েছে। সরদারপাড়া হাট নামে একটি বাজারও এই গ্রামের প্রাণকেন্দ্রে রয়েছে। সরদারপাড়া মসজিদ প্রাচীনতম ঐতিহাসিক ও পর্যটন স্থান।

স্কুল মাঠের একেবারে কাছেই রয়েছে বড় দিঘি ও ঘাট বাঁধা পুকুর নামে দুটি বড় পুকুর।

## আরো দেখুন
* কিসমত রেলওয়ে স্টেশন

## তথ্যসূত্র

বিষয়শ্রেণী:পঞ্চগড় জেলার গ্রাম
বিষয়শ্রেণী:পঞ্চগড় জেলা
বিষয়শ্রেণী:আটোয়ারী উপজেলা
বিষয়শ্রেণী:বাংলাদেশের গ্রাম
বিষয়শ্রেণী:রংপুর বিভাগের জনবহুল স্থান
বিষয়শ্রেণী:রংপুর বিভাগের গ্রাম
কোক স্টুডিও বাংলা (মৌসুম ১)

বাংলাদেশী সঙ্গীত বিষয়ক টেলিভিশন অনুষ্ঠান কোক স্টুডিও বাংলার **প্রথম মৌসুম** ২০২২ সালের ৭ ফেব্রুয়ারি থেকে ৫ আগস্ট পর্যন্ত সম্প্রচারিত হয়েছে। মৌসুমটি প্রযোজনা করেছেন শায়ান চৌধুরী অর্ণব এবং নির্বাহী প্রযোজনা করেছে কোকা-কোলা বাংলাদেশ।

## শিল্পী
* অনিমেষ রায়
* ঋতুরাজ বৈদ্য
* জালালি সেট (ব্যান্ড)
* তাহসান রহমান খান
* দিলশাদ নাহার কনা
* নিগার সুমি
* পান্থ কানাই
* বাপ্পা মজুমদার
* মমতাজ বেগম
* মাশা ইসলাম
* মিজান রহমান
* রিপন কুমার সরকার (বগা তালেব)
* শায়ান চৌধুরী অর্ণব
* সানজিদা মাহমুদ নন্দিতা
* সামিনা চৌধুরী

## প্রযোজনা
মৌসুম ১-এর উদ্বোধন অনুষ্ঠানে শায়ান চৌধুরী অর্ণব বলেন,

## পর্ব
সবগুলি গান প্রযোজনা করেছেন শায়ান চৌধুরী অর্ণব।

## তথ্যসূত্র

বিষয়শ্রেণী:বাংলাদেশী সঙ্গীতবিষয়ক টেলিভিশন অনুষ্ঠান
বিষয়শ্রেণী:সঙ্গীতধর্মী টেলিভিশন ধারাবাহিক
বিষয়শ্রেণী:২০২২-এ প্রতিষ্ঠিত
বিষয়শ্রেণী:কোক স্টুডিও বাংলা
ইথার

থাম্ব|150x150পিক্সেল|একটি ইথারের সাধারণ গঠন।R এবং R' যেকোন অ্যালকাইল বা অ্যারিল বিকল্পের প্রতিনিধিত্ব করে।

**ইথার** হল জৈব যৌগের একটি শ্রেণী যা একটি ইথার মূলক ধারণ করে - একটি অক্সিজেন পরমাণু দুটি অ্যালকাইল বা অ্যারাইল গ্রুপের সাথে সংযুক্ত।তাদের সাধারণ সংকেত R–O–R′ আছে, যেখানে R এবং R′ অ্যালকাইল বা অ্যারাইল গ্রুপের প্রতিনিধিত্ব করে।ইথারগুলিকে আবার দুটি প্রকারে শ্রেণীবদ্ধ করা যেতে পারে: যদি অক্সিজেন পরমাণুর উভয় পাশে অ্যালকাইল গ্রুপগুলি একই হয়, তবে এটি একটি সরল বা প্রতিসম ইথার, যেখানে তারা ভিন্ন হলে, ইথারগুলিকে মিশ্র বা অপ্রতিসম ইথার বলা হয়। প্রথম গোষ্ঠীর একটি সাধারণ উদাহরণ হল দ্রাবক এবং চেতনানাশক ডাইথাইল ইথার, যাকে সাধারণত 'ইথার' বলা হয় (  )।ইথারগুলি জৈব রসায়নে সাধারণ এবং বায়োকেমিস্ট্রিতে আরও বেশি প্রচলিত, কারণ এগুলি কার্বোহাইড্রেট এবং লিগনিনের মধ্যে সাধারণ সংযোগ। 
## তথ্যসূত্র


বিষয়শ্রেণী:কার্যকরী মূলক
অ্যালকাইল মূলক

থাম্ব|100x100পিক্সেল|আইসোপ্রোপাইল মূলক
থাম্ব|106x106পিক্সেল|মিথাইল মূলক

জৈব রসায়নে, একটি অ্যালকাইলের বিকল্প হল একটি অ্যালকেন যার একটি হাইড্রোজেন অনুপস্থিত। অনেক সম্ভাব্য প্রতিস্থাপন অন্তর্ভুক্ত করার জন্য অ্যালকাইল শব্দটি ইচ্ছাকৃতভাবে অনির্দিষ্ট।একটি অ্যাসাইক্লিক অ্যালকাইলের C*n*H2*n*+1 এর সাধারণ সূত্র রয়েছে।একটি **সাইক্লোঅ্যালকাইল** একটি রিং থেকে একটি হাইড্রোজেন পরমাণু অপসারণের মাধ্যমে একটি সাইক্লোয়ালকেন থেকে উদ্ভূত হয় এবং এর সাধারণ সূত্র C*n*H 2*n*-1 রয়েছে। সাধারণত একটি অ্যালকাইল একটি বড় অণুর একটি অংশ।কাঠামোগত সূত্রে, প্রতীক R একটি শ্রেণিগত (অনির্দিষ্ট) অ্যালকাইল গ্রুপকে মনোনীত করতে ব্যবহৃত হয়। ক্ষুদ্রতম অ্যালকাইল গ্রুপ হল মিথাইল, যার সূত্র CH 3 −। 

## তথ্যসূত্র

বিষয়শ্রেণী:জৈব রসায়ন
বিষয়শ্রেণী:কার্বন
বিষয়শ্রেণী:রাসায়নিক পদার্থ
বিষয়শ্রেণী:যৌগিক পদার্থ
বিষয়শ্রেণী:হাইড্রোকার্বন
মনু বাজার রেলওয়ে স্টেশন

**মনু বাজার রেলওয়ে স্টেশন** হল মনু বাজার, দক্ষিণ ত্রিপুরা জেলা, ত্রিপুরায় অবস্থিত ভারতের একটি রেলওয়ে স্টেশন। এর কোড হল **MUBR** । এটি মনু বাজার গ্রামে পরিসেবা প্রদান করে।  স্টেশনটি আগরতলা - সাব্রুম রেল সেকশনে অবস্থিত, যা উত্তর- উত্তর-পূর্ব সীমান্ত রেলওয়ের লুমডিং রেলওয়ে বিভাগের অধীনে রয়েছে। আগরতলা থেকে উদয়পুর হয়ে সাব্রুম পর্যন্ত অংশটি ৩ অক্টোবর ২০১৯ সালে চালু হয়।  

## স্টেশন বিন্যাস

## আরো দেখুন
বাংলাদেশের রেলওয়ে স্টেশনের তালিকা

## তথ্যসূত্র

বিষয়শ্রেণী:দক্ষিণ ত্রিপুরা জেলার রেলওয়ে স্টেশন
বিষয়শ্রেণী:লামডিং রেল বিভাগ
বিষয়শ্রেণী:ভারতের প্রস্তাবিত রেলওয়ে স্টেশন
সমাধান (চলচ্চিত্র)

***সমাধান***  হল একটি জনপ্রিয় বাংলা চলচ্চিত্র যা পরিচালনা করেন জয়ন্ত বসু। এই চলচ্চিত্রটি ১৯৭৯ সালে অর্চনা পিকচারস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অধীর বাগচী। এই চলচ্চিত্রটির মুখ্য চরিত্রে অভিনয় করেন উত্তম কুমার, সুমিত্রা মুখোপাধ্যায়, ছায়া দেবী, দীপঙ্কর দে।

## কাহিনী
সুজয় তার পড়াশোনা শেষ হওয়ার আগেই, তার বাবা তাকে তার গ্রামের একজন ধার্মিক মেয়ে বিজয়াকে বিয়ে করতে বাধ্য করেন। বিজয়া জানতেন যে সুজয় এই বিয়ে নিয়ে আশ্বস্ত ছিল না তবে সুজয় যাতে খুশি তা নিশ্চিত করার জন্য তার যথাসাধ্য চেষ্টা করত। সুজয়ের বাবা তার বড় ছেলে অজয়কে অনুমোদন করেননি যিনি কলকাতায় থাকতেন এবং তার শ্বশুরবাড়ির দয়ায় বসবাস করতেন। সুজয়ের বোন মায়া এবং তার স্বামী সুজয়, বিজয়া এবং তাদের বাবার সাথে গ্রামে থাকতেন। স্বামীর চাকরি না থাকায় মায়া অখুশি ছিলেন। সুজয় ভালো সম্ভাবনার জন্য কলকাতায় যায় এবং একজন ধনী শিল্পপতির সাথে অজয়ের পরিচয় হয়। অজয় কখনই তার বাবার নীতি পছন্দ করেননি এবং বিজয়ার সাথে সুজয়ের বিয়ের বিরুদ্ধেও ছিলেন। তিনি ধনী ব্যক্তির মেয়ে পলিকে সুজয়ের সাথে বিয়ে করার জন্য আলোচনায় নিয়ে আসেন। পলির বাবা ঘোষণা করেন যে সুজয়কে তার পড়াশোনা শেষ করার জন্য বিদেশে যেতে হবে এবং সে ফিরে এলে বাগদান হবে। গ্রামে, বিজয়া ছিন্নভিন্ন হয়ে যায় যখন সে জানতে পারে যে সুজয় জাহাজে যাচ্ছিল। সুজয় তার পড়াশোনা শেষ করে তবে বিজয়া ফিরে আসার পর তাকে তার জীবনসঙ্গী হিসেবে ঘোষণা করে।

## শ্রেষ্ঠাংশে
* ঈশানী ব্যানার্জী
* ছায়া দেবী
* দীপঙ্কর দে
* রবি ঘোষ
* তরুণ কুমার
* উত্তম কুমার
* সুশীল মজুমদার
* নন্দিনী মালিয়া
* জ্ঞানেশ মুখোপাধ্যায়
* সুমিত্রা মুখোপাধ্যায়
* গায়ত্রী মুখোপাধ্যায়
* বিকাশ রায়
* চিন্ময় রায়
* দিলীপ রায়
* অনামিকা সাহা

## তথ্যসূত্র

## বহিঃসংযোগ
* 

বিষয়শ্রেণী:১৯৭৯-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
২০০৭–০৮ বুন্দেসলিগা

**২০০৭–০৮ বুন্দেসলিগা** জার্মানির পেশাদার ফুটবল লীগের শীর্ষ স্তর বুন্দেসলিগার ৪৫তম মৌসুম ছিল। এই মৌসুমটি ২০০৭ সালের ১০ই আগস্ট তারিখে শুরু হয়ে ২০০৮ সালের ১৭ই মে তারিখে সম্পন্ন হয়েছিল। শালকের জর্জীয় আক্রমণভাগের খেলোয়াড় লেভান কোবিয়াশভিলি এই মৌসুমের প্রথম গোল করেছিলেন।

স্টুটগার্ট বুন্দেসলিগার পূর্ববর্তী আসরের চ্যাম্পিয়ন, যারা ২০০৬–০৭ মৌসুমে ৭০ পয়েন্ট অর্জন করে এই প্রতিযোগিতার ইতিহাসে ৩য় বারের মতো শিরোপা জয়লাভ করেছিল।

এই মৌসুমে ৭৬ পয়েন্ট অর্জন করে বায়ার্ন মিউনিখ ২০তম বারের মতো বুন্দেসলিগা এবং ২১তম বারের মতো জার্মান শিরোপা জয়লাভ করেছিল। বায়ার্ন মিউনিখের ইতালীয় আক্রমণভাগের খেলোয়াড় লুকা তোনি ২৪ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।

## প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।

## দল
২০০৬–০৭ মৌসুম শেষে মাইনৎস, আলেমানিয়া আখেন এবং বরুসিয়া মনশেনগ্লাডবাখ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে কার্লস্রুহার, হান্সা রস্টক এবং ডুসবুর্গ বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।

## পয়েন্ট তালিকা


## ফলাফল

## শীর্ষ গোলদাতা

## তথ্যসূত্র

## বহিঃসংযোগ
* কিকার 
* বুন্দেসলিগা 
* জার্মান ফুটবল অ্যাসোসিয়েশন 

বিষয়শ্রেণী:বুন্দেসলিগার মৌসুম
১
জার্মানি